## Rješenje o izdvanju dozvole za obavljanje poslova s vrijednosnim papirima Partner kapitalu d.o.o. iz Zagreba

### NN 53/2005 (25.4.2005.), Rješenje o izdvanju dozvole za obavljanje poslova s vrijednosnim papirima Partner kapitalu d.o.o. iz Zagreba

# KOMISIJA ZA VRIJEDNOSNE PAPIRE REPUBLIKE HRVATSKE

**1017**

Na
temelju odredbi članka 12. točka 5., članka 35., članka 36., članka 41. stavak
1. i članka 43. Zakona o tržištu vrijednosnih papira (»Narodne novine« br. 84/02), Komisija za vrijednosne papire Republike
Hrvatske, na zahtjev društva PARTNER KAPITAL d.o.o., iz Zagreba, Vončinina 2, zastupanog po Odvjetničkom društvu Korušić, Hrg & Uskoković iz Varaždina, Anina 2, u predmetu  izdavanja dozvole za obavljanje poslova s
vrijednosnim papirima, na sjednici održanoj 12. travnja 2005. godine, donijela
je

## RJEŠENJE

1.
Društvu PARTNER KAPITAL d.o.o., Zagreb, Vončinina 2,
izdaje se dozvola za obavljanje poslova s vrijednosnim papirima iz članka 34.
Zakona o tržištu vrijednosnih papira, i to:

a)
točka 1. – kupnja i prodaja vrijednosnih papira po nalogu nalogodavca (u svoje
ime i za račun nalogodavca)

b)
točka 2. – trgovina u spekulacijske svrhe – kupnja i prodaja vrijednosnih
papira u svoje ime i za svoj račun,

c)
točka 3. – upravljanje portfeljem vrijednosnih papira za račun nalogodavca –
vlasnika portfelja

d)
točka 4. – poslovi posebne burzovne trgovine

e)
točka 5. – poslovi agenta izdanja

f)
točka 6. – pokroviteljstvo izdanja

g)
točka 7. – investicijsko savjetovanje

2.
Dozvola iz točke 1. izreke izdaje se na neodređeno vrijeme.

3.
Ovo rješenje objavit će se u »Narodnim novinama«.
if !supportLineBreakNewLine
endif

```
Obrazloženje

if !supportLineBreakNewLine

endif
```

Društvo
PARTNER KAPITAL d.o.o. iz Zagreba (dalje: Društvo), zastupano po Odvjetničkom
društvu Korušić, Hrg & Uskoković iz Varaždina, podnijela je 4. travnja 2005.
godine Komisiji za vrijednosne papire Republike Hrvatske (dalje: Komisija)
zahtjev za izdavanje dozvola za obavljanje poslova s vrijednosnim papirima iz
članka 34. točke 1. do 7. Zakona o tržištu vrijednosnih papira (»Narodne
novine« br. 84/02, dalje: Zakon).

U
provedenom je postupku utvrđeno da Društvo ispunjava uvjete propisane odredbama
članka 36., 37., 40. stavka 2., 42., 46. i 57. Zakona, te odredbama članka 2. i
članka 3. Pravilnika o sadržaju zahtjeva za izdavanje i postupku izdavanja
dozvola ovlaštenim društvima i osobama ovlaštenim za obavljanje poslova s
vrijednosnim papirima (»Narodne novine« br. 143/02).
Slijedom iznijetog, rješenje je kao u izreci rješenja.

Ovo
rješenje upisat će se u registar ovlaštenih društava s danom 12. travnja 2005.
godine, pod rednim brojem 99 (devedeset devet).

Društvo
je ispunilo uvjete iz članka 2. točke 4., 5. i 6. Pravilnika o vrsti i visini
administrativnih pristojbi i naknada (»Narodne novine« br.
115/02 i 43/03).

Sukladno
odredbama članka 8. Zakona, ovo rješenje objavit će se u »Narodnim novinama«.

UPUTA O PRAVNOM LIJEKU

Protiv
ovog rješenja žalba nije dopuštena, ali se protiv istog može pokrenuti upravni
spor podnošenjem tužbe Upravnom sudu Republike Hrvatske u roku od 30 dana od dana
primitka ovog rješenja.

Klasa:
UP/I-450-08/05-02/49

Urbroj: 567-03/05-3

Zagreb,
12. travnja 2005.

Predsjednik komisije

**Miljenko** **Fičor**, v. r.

Rješenje, NN 53/2005-1017